CELEX: 32018R1719
Language: el
Date: 2018-11-14 00:00:00
Title: Κανονισμός (ΕΕ) 2018/1719 του Ευρωπαϊκού Κοινοβουλίου και του Συμβουλίου, της 14ης Νοεμβρίου 2018, για την τροποποίηση του κανονισμού (ΕΕ) αριθ. 1303/2013 όσον αφορά τους πόρους για την οικονομική, κοινωνική και εδαφική συνοχή και τους πόρους για τον στόχο «Επενδύσεις στην ανάπτυξη και την απασχόληση»

16.11.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 291/5
               
            
         ΚΑΝΟΝΙΣΜΌΣ (ΕΕ) 2018/1719 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
         της 14ης Νοεμβρίου 2018
         για την τροποποίηση του κανονισμού (ΕΕ) αριθ. 1303/2013 όσον αφορά τους πόρους για την οικονομική, κοινωνική και εδαφική συνοχή και τους πόρους για τον στόχο «Επενδύσεις στην ανάπτυξη και την απασχόληση»
         ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 177,
         Έχοντας υπόψη την πρόταση της Ευρωπαϊκής Επιτροπής,
         Κατόπιν διαβίβασης του σχεδίου νομοθετικής πράξης στα εθνικά κοινοβούλια,
         Αφού ζήτησαν τη γνώμη της Ευρωπαϊκής Οικονομικής και Κοινωνικής Επιτροπής,
         Αφού ζήτησαν τη γνώμη της Επιτροπής των Περιφερειών,
         Αποφασίζοντας σύμφωνα με τη συνήθη νομοθετική διαδικασία (1),
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου (2) θεσπίζει τους κοινούς και τους γενικούς κανόνες που εφαρμόζονται για τα ευρωπαϊκά διαρθρωτικά και επενδυτικά ταμεία.
                  
               
                     (2)
                  
                  
                     Ο κανονισμός (ΕΕ) 2017/2305 του Ευρωπαϊκού Κοινοβουλίου και του Συμβουλίου (3) τροποποίησε τον κανονισμό (ΕΕ) αριθ. 1303/2013, μεταξύ άλλων, όσον αφορά τους πόρους που διατίθενται για την οικονομική, κοινωνική και εδαφική συνοχή.
                  
               
                     (3)
                  
                  
                     Ο γενικός προϋπολογισμός της Ευρωπαϊκής Ένωσης για το οικονομικό έτος 2018 (4) τροποποίησε τον δημοσιονομικό προγραμματισμό για την πρωτοβουλία για την απασχόληση των νέων («ΠΑΝ») αυξάνοντας τις πιστώσεις ανάληψης υποχρεώσεων για το ειδικό κονδύλιο για την ΠΑΝ κατά ποσό 116,7 εκατομμυρίων EUR σε τρέχουσες τιμές και το συνολικό ποσό των πιστώσεων ανάληψης υποχρεώσεων για την ΠΑΝ για το 2018 στα 350 εκατομμύρια EUR σε τρέχουσες τιμές.
                  
               
                     (4)
                  
                  
                     Το ποσό των πιστώσεων ανάληψης υποχρεώσεων για το 2020 θα πρέπει να προσαρμοστεί προς τα κάτω ώστε να αντανακλά την εμπροσθοβαρή χρηματοδότηση στο 2018. Συνεπώς, ο κανονισμός (ΕΕ) αριθ. 1303/2013 θα πρέπει να τροποποιηθεί αναλόγως.
                  
               
                     (5)
                  
                  
                     Όταν το άρθρο 92 παράγραφος 1 του κανονισμού (ΕΕ) αριθ. 1303/2013 τροποποιήθηκε με τον κανονισμό (ΕΕ) 2017/2305, ορισμένα οικονομικά στοιχεία που ορίζονται στο άρθρο 1 παράγραφος 2 στοιχείο α) του κανονισμού (ΕΕ) 2017/2305 ήταν εσφαλμένα. Τα εν λόγω οικονομικά στοιχεία θα πρέπει να αντικατασταθούν από τα σωστά στοιχεία. Συνεπώς, ο κανονισμός (ΕΕ) αριθ. 1303/2013 θα πρέπει να τροποποιηθεί αναλόγως.
                  
               
                     (6)
                  
                  
                     Λόγω του επείγοντος χαρακτήρα τροποποίησης των προγραμμάτων τα οποία στηρίζουν την ΠΑΝ, είναι σκόπιμο να προβλεφθεί εξαίρεση από την προθεσμία των οκτώ εβδομάδων που αναφέρεται στο άρθρο 4 του πρωτοκόλλου αριθ. 1 σχετικά με τον ρόλο των εθνικών κοινοβουλίων στην Ευρωπαϊκή Ένωση, το οποίο προσαρτάται στη Συνθήκη για την Ευρωπαϊκή Ένωση, στη Συνθήκη για τη λειτουργία της Ευρωπαϊκής Ένωσης και στη Συνθήκη για την ίδρυση της Ευρωπαϊκής Κοινότητας Ατομικής Ενέργειας.
                  
               
                     (7)
                  
                  
                     Λόγω του επείγοντος χαρακτήρα τροποποίησης των προγραμμάτων τα οποία στηρίζουν την ΠΑΝ, ο παρών κανονισμός θα πρέπει να αρχίσει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης,
                  
               ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ο κανονισμός (ΕΕ) αριθ. 1303/2013 τροποποιείται ως εξής:
            
                        1)
                     
                     
                        Στο άρθρο 91, η παράγραφος 1 αντικαθίσταται από το ακόλουθο κείμενο:
                        
                           «1.   Οι πόροι για την οικονομική, κοινωνική και εδαφική συνοχή που διατίθενται για δημοσιονομική ανάληψη υποχρεώσεων για την περίοδο 2014-2020 ανέρχονται σε 329 982 345 366 EUR σε τιμές 2011, σύμφωνα με την ετήσια κατανομή που παρουσιάζεται στο παράρτημα VI, εκ των οποίων 325 938 694 233 EUR είναι το συνολικό ποσό πόρων που διατίθενται για το ΕΤΠΑ, το ΕΚΤ και το Ταμείο Συνοχής και 4 043 651 133 EUR είναι το ειδικό κονδύλιο που διατίθεται για την ΠΑΝ. Για τον σκοπό του προγραμματισμού και τη συνακόλουθη ενσωμάτωση στον προϋπολογισμό της Ένωσης, το ποσό των πόρων για οικονομική, κοινωνική και εδαφική συνοχή υπόκειται σε τιμαριθμική αναπροσαρμογή 2 % ετησίως.».
                        
                     
                  
                        2)
                     
                     
                        Το άρθρο 92 τροποποιείται ως εξής:
                        
                                    α)
                                 
                                 
                                    η παράγραφος 1 αντικαθίσταται από το ακόλουθο κείμενο:
                                    
                                       «1.   Οι πόροι για επενδύσεις στην ανάπτυξη και την απασχόληση ανέρχονται στο 96,09 % των συνολικών πόρων (δηλαδή συνολικά σε 317 073 545 392 EUR) και κατανέμονται ως εξής:
                                       
                                                   α)
                                                
                                                
                                                   51,52 % (δηλαδή σύνολο 163 359 380 738 EUR) στις λιγότερο αναπτυγμένες περιφέρειες·
                                                
                                             
                                                   β)
                                                
                                                
                                                   10,82 % (δηλαδή σύνολο 34 319 221 039 EUR) στις περιφέρειες μετάβασης·
                                                
                                             
                                                   γ)
                                                
                                                
                                                   16,33 % (δηλαδή σύνολο 51 773 321 432 EUR) στις περισσότερο αναπτυγμένες περιφέρειες·
                                                
                                             
                                                   δ)
                                                
                                                
                                                   20,89 % (δηλαδή σύνολο 66 236 030 665 EUR) στα κράτη μέλη που υποστηρίζονται από το Ταμείο Συνοχής·
                                                
                                             
                                                   ε)
                                                
                                                
                                                   0,44 % (δηλαδή σύνολο 1 385 591 518 EUR) ως πρόσθετη χρηματοδότηση για τις εξόχως απόκεντρες περιφέρειες που ορίζονται στο άρθρο 349 ΣΛΕΕ και για τις περιφέρειες του επιπέδου NUTS 2 οι οποίες πληρούν τα κριτήρια που ορίζονται στο άρθρο 2 του πρωτοκόλλου αριθ. 6 της πράξης προσχώρησης του 1994.»,
                                                
                                             
                                 
                              
                                    β)
                                 
                                 
                                    η παράγραφος 5 αντικαθίσταται από το ακόλουθο κείμενο:
                                    
                                       «5.   Οι πόροι για την ΠΑΝ ανέρχονται σε 4 043 651 133 EUR από το ειδικό κονδύλιο που διατίθεται για την ΠΑΝ και τουλάχιστον σε 4 043 651 133 EUR από στοχοθετημένες επενδύσεις του ΕΚΤ.».
                                    
                                 
                              
                  
                        3)
                     
                     
                        Το παράρτημα VI αντικαθίσταται από το κείμενο που παρατίθεται στο παράρτημα του παρόντος κανονισμού.
                     
                  
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Στρασβούργο, 14 Νοεμβρίου 2018.
            
               
                  Για το Ευρωπαϊκό Κοινοβούλιο
               
               
                  Ο Πρόεδρος
               
               A. TAJANI
            
            
               
                  Για το Συμβούλιο
               
               
                  Η Πρόεδρος
               
               K. EDTSTADLER
            
         
         
            (1)  Θέση του Ευρωπαϊκού Κοινοβουλίου της 23ης Οκτωβρίου 2018 (δεν έχει δημοσιευθεί ακόμη στην Επίσημη Εφημερίδα) και απόφαση του Συμβουλίου της 9ης Νοεμβρίου 2018.
         
            (2)  Κανονισμός (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί καθορισμού κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής, το Ευρωπαϊκό Γεωργικό Ταμείο Αγροτικής Ανάπτυξης και το Ευρωπαϊκό Ταμείο Θάλασσας και Αλιείας και περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής και το Ευρωπαϊκό Ταμείο Θάλασσας και Αλιείας και για την κατάργηση του κανονισμού (ΕΚ) αριθ. 1083/2006 (ΕΕ L 347 της 20.12.2013, σ. 320).
         
            (3)  Κανονισμός (ΕΕ) 2017/2305 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2017, για την τροποποίηση του κανονισμού (ΕΕ) αριθ. 1303/2013 όσον αφορά τις αλλαγές σχετικά με τους πόρους για την οικονομική, κοινωνική και εδαφική συνοχή, καθώς και τους πόρους για τον στόχο «Επενδύσεις στην ανάπτυξη και την απασχόληση» και τον στόχο «Ευρωπαϊκή εδαφική συνεργασία» (ΕΕ L 335 της 15.12.2017, σ. 1).
         
            (4)  ΕΕ L 57 της 28.2.2018.
      
      
         
            ΠΑΡΑΡΤΗΜΑ
            
               
                  
                     «ΠΑΡΑΡΤΗΜΑ VI
                     ΕΤΗΣΙΑ ΚΑΤΑΝΟΜΗ ΤΩΝ ΠΙΣΤΩΣΕΩΝ ΥΠΟΧΡΕΩΣΕΩΝ ΓΙΑ ΤΗΝ ΠΕΡΙΟΔΟ 2014 ΕΩΣ 2020
                     Προσαρμοσμένη ετήσια μορφή των πιστώσεων (συμπεριλαμβανομένου του αιτήματος συμπληρωματικής πληρωμής υπέρ της ΠΑΝ)
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 2017
                              
                           
                                 EUR, τιμές 2011
                              
                              
                                 34 108 069 924 
                              
                              
                                 55 725 174 682 
                              
                              
                                 46 044 910 736 
                              
                              
                                 48 027 317 164 
                              
                           
                        
                     
                                  
                              
                              
                                 2018
                              
                              
                                 2019
                              
                              
                                 2020
                              
                              
                                 Σύνολο
                              
                           
                                 EUR, τιμές 2011
                              
                              
                                 48 341 984 652 
                              
                              
                                 48 712 359 314 
                              
                              
                                 49 022 528 894 
                              
                              
                                 329 982 345 366 »